C 498/32
FI
Euroopan unionin virallinen lehti
30.12.2022
Paikallis- ja alueviranomaisten roolin tunnustamisesta monitasoisen toiminnan tehokkaaseen täytäntöönpanoon 13. toteaa, että Glasgow’n ilmastosopimuksella onnistuttiin käynnistämään Pariisin sopimuksen toinen vaihe ja saattamaan päätökseen kaikki Pariisin sääntökirjan (7) jäljellä olevat kohdat, vaikka siinä ei onnistuttukaan ottamaan huomioon tarvittavien toimien kiireellisyyttä ja laajuutta.
Komitea on kuitenkin edelleen syvästi huolissaan siitä, että tällä hetkellä asetetut kansallisesti määritellyt panokset vievät maailman kohti 2,5 celsiusasteen nousua.
14. vahvistaa Euroopan tulevaisuuskonferenssin loppuraportissa esitetyt kehotukset nopeuttaa vihreän siirtymän täytäntöönpanoa.
Komitea on edelleen huolissaan energian kohtuuhintaisuudesta kuluttajien ja yritysten kannalta erityisesti nykyisen kriisin aikana ja painottaa tarvetta suojella haavoittuvimmassa asemassa olevia ryhmiä ja alueita kaikilta energiasiirtymän ei-toivotuilta kielteisiltä vaikutuksilta sekä muistuttaa Euroopan komission vuoden 2022 ennakointira­ portin havainnoista.
15. korostaa, että tarvittavien toimien laajuus edellyttää yhdennettyjä monitasoisia toimintapolitiikkoja ja monialaisia ratkaisuja, ja korostaa näin ollen, että paikallis- ja alueviranomaisten rooli ilmastonmuutoksen torjunnassa on tunnustettava virallisesti.
Komitea tähdentää, että paikallis- ja alueviranomaisten tehokasta ja järjestelmällistä osallistumista tulisi helpottaa sekä valmisteluvaiheessa että neuvottelujen aikana.
16. korostaa AK:n roolia yli miljoonan paikallis- ja aluepäättäjän institutionaalisena edustajana ja verkostojen verkostona, sen ainutlaatuista asemaa ilmastotoimien täytäntöönpanon edistäjänä paikallisella tasolla sekä sen valmiutta tehdä yhteistyötä EU:n toimielinten ja Pariisin sopimuksen osapuolten kanssa monitasoisen yhteistyön edistämiseksi COP27-kokousta ennen ja sen jälkeen.
17. painottaa Under2 Coalition -verkoston merkitystä valtiotasoa alempien hallintotahojen ensimmäisenä globaalina ilmastosopimuksena, joka käynnistettiin Pariisin sopimusta valmisteltaessa.
Komitea tähdentää vuoden 2021 yhteis­ ymmärryspöytäkirjassa asetettuja Under2 Coalition -verkoston ajantasaistettuja ja entistä kunnianhimoisempia tavoitteita, joiden avulla pyritään saavuttamaan 1,5 celsiusasteen tavoite sekä hiilineutraalius vuoteen 2050 mennessä tai aiemmin.
Komitea kehottaa AK:n jäseniä allekirjoittamaan myös kyseisen sopimuksen sekä Under2 Coalition -verkoston tähänastisia sopimusosapuolia liittymään kunnianhimoisempaan vuoden 2021 yhteisymmärryspöytäkirjaan.
18. toteaa, että paikallishallinnon LGMA-ryhmällä on keskeinen rooli sen saattaessa paikallis- ja alueviranomaiset yhteen maailmanlaajuisesti ja vahvistaessa jatkuvasti ilmastonmuutoksen torjuntaan osallistuvien valtiotasoa alempien hallinto­ tasojen maailmanlaajuista verkostoa.
Komitea kannustaa kaikkia UNFCCC:n osapuolia tekemään yhteistyötä LGMA-ryhmän ja kaikkien valtiosta riippumattomien toimijoiden kanssa, jotta ne voivat osallistua rakentavasti COP27-kokoukseen johtavaan prosessiin ja vahvistaa yhteistyötä UNFCCC:n monitasoisen toiminnan tukiryhmän (UNFCCC Friends of Multilevel Action) kanssa.
Hillitsemistoimien tavoitetason säilyttäminen sekä valmiuksien vahvistaminen lisäämällä tutkimusta ja innovointia 19. muistuttaa, että noin 10 000 paikallis- ja alueviranomaista eri puolilla Eurooppaa on tehnyt kunnianhimoisia sitoumuksia kasvihuonekaasupäästöjen vähentämiseksi ja ilmastonmuutoksen torjumiseksi osallistumalla kaupunginjohta­ jien energia- ja ilmastosopimuksen kaltaisiin aloitteisiin sekä kehittämällä strategioita ja ilmastotoimia, kuten kestävän energian ja ilmaston toimintasuunnitelmia (SECAP) tai muita alueellisiin aloitteisiin pohjautuvia paikallisia ilmastotoi­ mintasuunnitelmia.
Komitea tähdentää, että 75 prosenttia maailmanlaajuisen kaupunginjohtajien energia- ja ilmastoso­ pimuksen 11 000 allekirjoittajasta on asettanut kunnianhimoisempia kasvihuonekaasujen vähentämistavoitteita (8) kuin niiden kansalliset hallitukset ja yli 50 prosenttia nopeuttaa päästöjensä vähentämistä ja parantaa näin kriittistä poliittista kestokykyä kansallisella tasolla tapahtuvan kehityksen taantumisen torjumiseksi.
20. korostaa, että paikallis- ja alueviranomaisten sitoutuminen ja toiminta täydentävät ja tukevat sekä kansainvälisissä prosesseissa että kansallisella tasolla toteutettavia toimia ja että paikallis- ja alueviranomaisten toiminta on välttämätöntä kansallisten ja kansainvälisten tavoitteiden saavuttamiseksi.
Komitea toistaa, että alueellisesti ja paikallisesti määritellyt panokset on sisällytettävä virallisesti mukaan, jotta voidaan täydentää kansallisesti määriteltyjä panoksia sekä tunnustaa virallisesti valtiotasoa alempien hallintotasojen kasvihuonekaasupäästöjen vähentäminen sekä seurata ja edistää sitä maailmanlaajuisesti.
(7) (8)
Pariisin sopimuksella luotiin puitteet kansainvälisille toimille, mutta Pariisin sääntökirjalla käynnistettiin sopimuksen toteuttaminen ja määriteltiin välineet ja prosessit, jotka mahdollistavat sopimuksen kattavan, oikeudenmukaisen ja tehokkaan täytäntöönpanon.
Lähde: 2021 Global Covenant of Mayors (GCoM) Impact Report.